cyanic-selkie/wikianc huggingface dataset:
หมาใน
หมาในมีพฤติกรรมหลายอย่างคล้ายหมาป่าแอฟริกา ทั้งการหากินและสภาพสังคม หมาในอาศัยอยู่เป็นฝูงราว 5-12 ตัว บางฝูงอาจใหญ่มากถึงกว่า 25 ตัว ประกอบด้วยสมาชิกครอบครัวเดียวกัน สมาชิกในฝูงมักมีตัวผู้มากกว่าตัวเมียสองเท่า และฝูงส่วนใหญ่ก็มักมีตัวเมียที่เป็นแม่หมาเพียงตัวเดียว การวิวาทหรือรังแกกันในฝูงเกิดน้อยมากเนื่องจากสังคมหมาในถือระบบลำดับชั้นมาก หากินตอนกลางวัน เช้ามืด และพลบค่ำเป็นหลัก หากินตอนกลางคืนบ้างแต่ไม่บ่อยนัก หมาในล่าสัตว์ได้หลายชนิด เช่นกวางดาว กวางป่า ควายป่า ลิงกัง หนู กระต่าย หมาในล่าสัตว์ใหญ่ด้วยการทำงานเป็นทีม เมื่อจับเหยื่อได้ก็จะเริ่มกินเหยื่อด้วยการกระชากลากไส้ทั้งเป็น ส่วนที่ถูกเลือกกินก่อนมักเป็นหัวใจ ตับ ลูกตา สะโพก และลูกในท้อง บางครั้งก็ล่าเหยื่อโดยลำพังได้ โดยเพราะเมื่อเหยื่อมีขนาดเล็กอย่างกระต่าย หมาในสามารถล่าเหยื่อที่หนักกว่าตัวเองถึง 10 เท่าได้ หมาในเพียงสองสามตัว ก็ล่ากวางที่หนักถึง 50 กิโลได้ภายในเวลาไม่ถึงสองนาที มักต้อนเหยื่อให้ลงน้ำ กินซากเหลือจากเสือบ้างแต่ไม่บ่อยนัก หมาในหวงเหยื่อมาก เคยพบว่าฆ่าเสือโคร่งและหมีได้ อย่างก็ตาม หมาในไม่ค่อยอยากยุ่งเกี่ยวกับคนและมักเลี่ยงคนเสมอ หมาในชอบน้ำมาก มักลงน้ำหลังจากกินอาหาร และมักนั่งแช่น้ำตื้น ๆ ไม่ว่าอากาศจะร้อนหรือเย็น ชอบส่ายหางเมื่อดีใจเช่นเดียวกับหมาบ้าน
หมาในตัวเมียเป็นสัดราวเดือนกันยายนจนถึงเดือนกุมภาพันธ์ ตั้งท้องนานประมาณ 60-62 วัน ออกลูกครั้งละ 4-10 ตัว เคยพบมากที่สุดถึง 12 ตัว มักออกลูกในรังของสัตว์อื่นที่ทิ้งไปแล้ว เช่นรังเม่น แม่หมาในมีสัมพันธ์ระหว่างแม่หมาด้วยกันอย่างใกล้ชิด เคยพบว่ามีการใช้รังร่วมกันด้วย สมาชิกทุกตัวในฝูงจะช่วยกันดูแลเด็กและป้อนอาหารให้ หมาในผู้ใหญ่จะนำอาหารมาสู่เด็กด้วยการขย้อนออกมาให้เด็ก ๆ กิน สมาชิกผู้ใหญ่บางตัวอาจผู้เฝ้ารังเพื่อดูแลเด็ก ๆ ขณะที่ตัวอื่นออกไปเหยื่อด้วย ลูกหมาในโตเร็วมาก ลูกหมาจะเริ่มออกจากบริเวณรังเมื่ออายุได้ 10 สัปดาห์ ระหว่างที่ลูกหมาเติบโต จะมีการประลองกำลังกันเพื่อจัดลำดับชั้นในฝูง การต่อสู้เพื่อจัดอันดับนี้จะสิ้นสุดลงเมื่ออายุได้ราว 7 เดือน ซึ่งเป็นวัยที่เริ่มออกไปล่าเหยื่อร่วมกับฝูงได้ หมาในเป็นผู้ใหญ่เต็มตัวเมื่ออายุได้ 1 ปี ซึ่งหลังจากนั้นอาจแยกตัวออกไปหรืออาจยังอยู่กับฝูงก็ได้ หมาในสาวในแหล่งเพาะเลี้ยงจะเริ่มให้กำเนิดลูกได้เมื่ออายุได้ 2 ปี แต่ในธรรมชาติต้องรอให้ถึงปีที่ 3 จึงจะให้กำเนิดลูกได้
ในธรรมชาติ หมาในมีอายุขัยประมาณ 10 ปี ในแหล่งเพาะเลี้ยงอาจอยู่ได้นานถึง 16 ปี
หมาในถูกคุกคามจากการที่สัตว์เหยื่อลดจำนวนลง ถิ่นที่อยู่อาศัยถูกทำลายและจากการล่า ในอดีตก็เคยมีการฆ่าเพื่อเอาหนัง หมาในมักถูกกับดัก วางยาเบื่อ ถูกยิง หรือแม้แต่รังเลี้ยงลูกก็ถูกทำลาย การที่มนุษย์บุกรุกเข้าไปตั้งถิ่นฐานในป่าและนำหมาบ้านเข้าไปเลี้ยงด้วย ก็อาจทำให้โรคติดต่อบางอย่างแพร่ไปยังประชากรหมาในได้ เช่นในอินเดีย โรคจำพวกหัดหมาและโรคพิษสุนัขบ้าได้กวาดล้างประชากรหมาในไปเป็นจำนวนมาก ปัจจุบันหมาในได้รับการคุ้มครองในหลายประเทศ แต่ประชากรหมาในก็ยังน้อยตลอดเขตกระจายพันธุ์ คาดว่าเหลืออยู่ 2,500 ตัว
ไอยูซีเอ็นประเมินสถานภาพของหมาในว่าอยู่ในระดับใกล้สูญพันธุ์ (EN) ไซเตสจัดอยู่ในบัญชีหมายเลข 2 ไทยจัดเป็นสัตว์ป่าคุ้มครอง
อาการค้าง
อาการค้าง หรือเรียกทับศัพท์ว่า แฮ็ง (hang) หรือ ฟรีซ (freeze) คือภาวะหยุดนิ่งของโปรแกรมคอมพิวเตอร์เอกเทศหรือทั้งระบบ ไม่ตอบสนองต่อสัญญาณรับเข้าใด ๆ อุบัติการณ์ทั่วไปที่เกิดกับระบบคอมพิวเตอร์ที่มีส่วนต่อประสานกราฟิกกับผู้ใช้คือ หน้าต่างของโปรแกรมที่ค้างจะคงหยุดนิ่งบนจอภาพ และแม้ว่าตัวชี้เมาส์จะสามารถขยับได้ ไม่ว่ากดแป้นพิมพ์หรือคลิกเมาส์ก็ไม่ส่งผลอันใดต่อหน้าต่างของโปรแกรมที่ค้างนั้น ตัวชี้เมาส์ก็อาจยังคงแสดงอยู่ว่ากำลังรอให้ปฏิบัติการเสร็จสิ้น โดยแสดงเป็นรูปนาฬิกาทรายหรือตัวชี้แบบหมุนเป็นต้น
ระบบปฏิบัติการสมัยใหม่ได้จัดเตรียมหนทางให้ผู้ใช้สามารถหยุดทำงานโปรแกรมที่ค้างได้โดยไม่ต้องรีบูตหรือล็อกเอาต์ สำหรับอาการค้างที่รุนแรงมากกว่าซึ่งส่งผลต่อทั้งระบบ ไม่มีหน้าต่างของโปรแกรมใดที่ตอบสนองต่อแป้นพิมพ์หรือเมาส์ และตัวชี้เมาส์ก็มักจะหยุดนิ่งบนจอภาพด้วย กรณีเช่นนี้มีหนทางเดียวที่จะแก้ปัญหาระบบค้างคือต้องรีบูตเครื่องใหม่ด้วยวิธีการตัดพลังงาน (power cycling) โดยปิดแล้วเปิดใหม่หรือกดปุ่มรีเซ็ต
สาเหตุ
ฮาร์ดแวร์สามารถทำให้คอมพิวเตอร์ค้าง เนื่องจากมันทำงานขาด ๆ หาย ๆ หรือเข้ากันไม่ได้กับฮาร์ดแวร์อื่นในคอมพิวเตอร์นั้น (อาจเกิดหลังจากอัปเกรด) ฮาร์ดแวร์ก็อาจทำงานบกพร่องได้เมื่อเวลาผ่านไปเนื่องจากความเสียหายจากฝุ่นหรือความร้อน
อาการค้างสามารถเกิดขึ้นได้ เนื่องจากโปรแกรมเมอร์วางเงื่อนไขการหยุดทำงานวงวนไม่ถูกต้อง หรือลืมที่จะยอมให้งานอื่นกระทำผ่านไปก่อน พูดอีกนัยหนึ่งคือ อาการค้างที่เกี่ยวกับซอฟต์แวร์ เกิดจากการรอเหตุการณ์จากเทร็ดที่ไม่มีการตอบสนองกลับมา เรียกอีกอย่างว่าวงวนไม่รู้จบ
อีกสาเหตุหนึ่งอาจเกิดจากเงื่อนไขแข่งขัน (race condition) ในการสื่อสารระหว่างกระบวนการ นั่นคือกระบวนการที่หนึ่งได้ส่งสัญญาณไปยังกระบวนการที่สองแล้วหยุดรอการตอบรับ ถ้ากระบวนการที่สองยังไม่ว่าง สัญญาณนั้นจะถูกพักไว้จนกว่ากระบวนการจะสามารถทำงานนี้ได้ อย่างไรก็ตาม ถ้ากระบวนการที่สองไม่ว่างเนื่องจากได้ส่งสัญญาณไปยังกระบวนการที่หนึ่งแล้วหยุดรอการตอบรับเช่นกัน กระบวนการทั้งสองก็จะไม่สามารถทำงานต่อไปได้อีก เพราะต่างก็รอการตอบรับซึ่งกันและกันและไม่มีสัญญาณใดส่งกลับ เหตุการณ์เช่นนี้เรียกว่าภาวะติดตาย (deadlock) ถ้ากระบวนการทั้งสองไม่สามารถขัดจังหวะได้ มันก็จะค้างและจำต้องหยุดทำงานโปรแกรม และถ้าอย่างน้อยกระบวนการหนึ่งเป็นกระบวนการวิกฤตบนเคอร์เนล ระบบทั้งหมดอาจค้างและจำต้องรีสตาร์ตเครื่องใหม่
คอมพิวเตอร์อาจดูเหมือค้างซึ่งในความจริงคือมันประมวลผลได้ช้ามาก สาเหตุของการประมวลผลช้าเช่น หลายโปรแกรมกำลังทำงานในเวลาเดียวกันมากเกินไป หน่วยความจำ (แรม) ไม่พอเพียงหรือแตกกระจาย การเข้าถึงฮาร์ดแวร์ช้า (โดยเฉพาะอุปกรณ์ทางไกล) ส่วนต่อประสานของระบบช้า เป็นต้น นอกจากนี้ยังอาจเกิดจากโปรแกรมซ่อนตัวอาทิสปายแวร์ซึ่งลอบติดตั้งเข้าสู่ระบบ
อันดับมหาเศรษฐีโลกของฟอบส์ (พ.ศ. 2554)
อันดับมหาเศรษฐีโลกของฟอบส์ ตามการประเมินความมั่งคั่งและสินทรัพย์ซึ่งรวบรวมและจัดพิมพ์โดยนิตยสารฟอบส์ เมื่อวันที่ 10 มีนาคม พ.ศ. 2554
แม่น้ำเมิซ
แม่น้ำเมิซ (Meuse) หรือในประเทศเนเธอร์แลนด์เรียก แม่น้ำมาส (Maas) เป็นแม่น้ำสายใหญ่ในยุโรป อยู่ทางตะวันตกของทวีป ต้นน้ำอยู่ในจังหวัดโอต-มาร์นทางตะวันออกเฉียงเหนือของประเทศฝรั่งเศส ผ่านประเทศเบลเยียมทางด้านตะวันออก แล้วไหลเข้าไปในเนเธอร์แลนด์ไปรวมกับแม่น้ำวาลที่เมืองคอร์เกิม (Gorinchem) แล้วจึงไหลลงทะเลเหนือ รวมความยาว 925 กม. (575 ไมล์) ปากแม่น้ำเป็นชะวากทะเล เรียกว่า ฮอลันดส์ดีป
เหมย์ เยี่ยนฟาง
{{Infobox person }} }} }}
เหมย์ เยี่ยนฟาง หรือ Anita Mui (เกิด 10 ตุลาคม 1963, เสียชีวิต 30 ธันวาคม 2003) เป็นนักร้องและนักแสดงชาวฮ่องกง ด้วยการแสดงสดบนเวทีที่เร่าร้อนและลุคการแต่งตัวที่ดูเปรี้ยวล้ำแฟชั่นฉูดฉาดตามยุคสมัยนั้น ทำให้เธอได้รับสมญาว่า มาดอนน่าแห่งเอเชีย (東方麥當娜) มีชื่อเสียงได้รับการยอมรับอย่างสูงในวงการเพลงป๊อปภาษากวางตุ้ง หรือ Canto-pop และได้รับรางวัลอย่างมากมายจากผลงานเพลง จัดเป็นดีวา คนหนึ่งในวงการเพลงฮ่องกง ส่งเธอได้รับยกย่องว่าเป็น ราชินีเพลงจีนกวางตุ้ง แห่งยุค 80s มีผลงานเพลงโดดเด่นตั้งแต่ปี ค.ศ. 1982 - 1990 ตลอดจนถึงปี 2002
เหมย เยี่ยนฟาง เป็นนักร้องที่มีลีลาการแสดงบนเวทีที่ดึงดูดผู้ชม ประกอบกับมีการร้องที่เป็นเอกลักษณ์ ด้วยการใช้น้ำเสียงที่มีพิสัยต่ำ แนวคอนทราลโต ซึ่งหาได้ยากในหมู่นักร้องฝ่ายหญิง โดยมีฐานแฟนเพลงเหนียวแน่นทั้งในฮ่องกง จีนแผ่นดินใหญ่ ไต้หวัน มาเลเซีย ญี่ปุ่น และสิงคโปร์ ตลอดจนมีกลุ่มแฟนเพลงในประเทศอื่นๆในทวีปเอเชีย รวมทั้งประเทศไทย
ในปี ค.ศ.2003 (พ.ศ. 2546) เหมย เยี่ยนฟาง ตรวจพบว่าเป็นมะเร็งปากมดลูก และเสียชีวิตลงในวันที่ 30 ธันวาคม ในปีเดียวกัน (พ.ศ. 2546) ด้วยวัยเพียง 40 ปี หลังจากเสียชีวิต เธอไม่เพียงแต่จะถูกจดจำและระลึกถึงเพียงแค่ผลงานเพลงและภาพยนตร์ แต่ยังรวมถึงกิจกรรมทางการกุศลต่างๆอีกด้วย
ประวัติ
เหมย เยี่ยนฟาง หรือ Anita Mei  วันเกิด: 10 ตุลาคม 1963 เพศ : หญิง ประวัติ : ชื่อ : เหมย เยี่ยนฟาง, 梅艳芳 , Mui Yim Fong , Mei Yan Fang ชื่อภาษาอังกฤษ อานิตา เหมย(Anita Mei) สถานที่เกิด : ฮ่องกง ส่วนสูง : 168cm น้ำหนัก : 50kg กรุ๊ปเลือด : B ต้นกำเนิด : พี้นเพครอบครัวมาจาก Guangxi, จีนแผ่นดินใหญ่ ครอบครัว : แม่, พี่ชายสองคน และพี่สาวหนึ่งคน เธอเป็นน้องสาวแท้ๆของ เหมย อ้ายฟาง (Ann Mui) นักร้องและนักแสดงสาวชาวฮ่องกงที่มีผลงานในช่วงยุค 80s
"เหมย เยี่ยนฟาง" หรือ Anita Mui นักร้องและนักแสดงคุณภาพจากวงการบันเทิงฮ่องกง ผู้ได้รับสมญา "มาดอนน่าแห่งเอเชีย" (東方麥當娜) ผลงานเพลงของเธอมีมากมาย ซึ่งออกมาตั้งแต่ปี 1982 จนถึงปี 2002 เหมย เยี่ยนฟัง เธอได้รับรางวัลด้านงานเพลงอย่างมากมาย จนเมื่อปี 1990 เธอต้องประกาศไม่ขอรับรางวัลใดๆเกี่ยวกับเพลงอีก เพื่อเปิดโอกาสให้นักร้องหน้าใหม่ เธอยังได้รับยกย่องว่าเป็น ราชินีเพลงจีนกวางตุ้ง แห่งยุค 80s โด่งดังควบคู่กับนักร้องชาย อย่าง เลสลี่ จาง และ อลัน ทัม
ส่วนภาพยนตร์ "เหมย เยี่ยนฟาง" เธอเป็นนักแสดงคุณภาพคนหนึ่งของฮ่องกง มีผลงานที่โดดเด่นหลายเรื่อง เมื่อปี 1984 เธอคว้ารางวัลนักแสดงสมทบหญิงยอดเยี่ยม จากงานประกวดภาพยนตร์ตุ๊กตาทองของฮ่องกง จากภาพยนตร์เรื่อง Behind the Yellow Line ,1984 หรือชื่อไทย รักนี้เพื่อเธอ แสดงคู่กับ เลสลี่ จาง และในปี 1987 เธอได้รับรางวัลนักแสดงนำหญิงยอดเยี่ยม จากงานประกวดภาพยนตร์ม้าทองคำของไต้หวัน และจากเทศกาลภาพยนตร์นานาชาติเอเชียแปซิฟิค จากภาพยนตร์เรื่อง Rouge ,1987 หรือชื่อไทย ล่ารัก 59 ปี ซึ่งร่วมแสดงกับ เลสลี จาง อีกเช่นเคย เธอยังได้ร่วมแสดงกับนักแสดงชื่อก้องโลกอย่าง เฉินหลง ในภาพยนตร์เรื่อง ฉีจี้ (Miracles หรือ Mr. Canton and Lady Rose หรือ The Canton Godfather ปี ค.ศ.1889) โจว เหวินฟะ ในภาพยนตร์เรื่อง โหด เลว ดี ภาค 3 (A Better Tomorrow 3: Love & Death in Saigon ,1989) หลิว เต๋อหัว ในภาพยนตร์เรื่อง ผู้หญิงคนนี้ที่ข้าต้องการ (Kawashima Yoshiko ,1990), ตายกี่ชาติก็ขาดเธอไม่ได้ ภาค 1 (Saviour Of The Soul ,1991) , คนบินเทวดา (Moon Warriors ,1992) โจว ซิงฉือ ในภาพยนตร์เรื่อง คนเล็กสะท้านยุทธจักร (Justice My Foot ,1992) , คนเล็กนักเรียนโต ภาค 3 (Fight Back to School 3 ,1993) ผลงานเรื่องอื่นๆ อาทิเช่น สวยประหาร ภาค 1 , 2 (The Heroic Trio ,1993) ร่วมแสดงกับ จาง ม่านอวี้ , หยาง จื่อฉุง คัมภีร์กระเรียนเซียนเหยีบฟ้า (The Magic Crane ,1993) ร่วมแสดงกับ เหลียง เฉาเหว่ย , กวน จือหลิน เป็นต้น และเธอยังได้แสดงภาพยนตร์แอ็คชั่นระดับโลกของเฉินหลง อย่างเรื่อง ไอ้หนุ่มหมัดเมา ภาค 2 (Drunken Master 2 ,1994) และใหญ่ฟัดโลก (Rumble in the Bronx ,1995) อีกด้วย
เหมย เยี่ยนฟัง ต่อสู้กับโรคมะเร็งปากมดลูกมานาน ในที่สุดเมื่อวันที่ 30 ธ.ค.2003 (พ.ศ. 2546) เธอก็จบชีวิตลงอย่างสงบ ท่ามกลางหมู่ญาติและเพื่อนฝูง ด้วยวัยเพียง 40 ปี หลังจากเสียชีวิตไปเมื่อปี 2003 (พ.ศ. 2546) ด้วยโรคมะเร็งปากมดลูก เธอได้ทิ้งเอาไว้ซึ่งชื่อเสียง และความทรงจำที่ดีต่อผู้ชมในวงการบันเทิง พร้อมกันนั้นยังมีสมบัติอีกกว่า 100 ล้านเหรียญฮ่องกง ซึ่งต่อมาได้กลายเป็นประเด็นถกเถียงยืดเยื้อมานานกว่า 5 ปี เนื่องจาก ถัน เหม่ยจิน แม่ของเธอซึ่งเป็นหนึ่งในทายาทผู้ได้รับผลประโยชน์จากทรัพย์สินก้อนนี้ ได้ยื่นฟ้องต่อศาล เหตุสงสัยในการทำพินัยกรรมก่อนสิ้นใจของลูกสาว
โดยในพินัยกรรมดังกล่าว เหมย เยี่ยนฟาง ระบุยกทรัพย์สมบัติให้แก่เพื่อนสนิทของเธอ "หลิว เผยจี" รวมทั้งหลานๆ และได้ก่อตั้ง มูลนิธิทรัส ฟาวเดชั่น ขึ้นเพื่อจัดการกับมรดกทั้งหมด โดยไม่ให้ผู้เป็นแม่เข้ามายุ่งเกี่ยว ปัจจุบัน ถัน เหม่ยจิน วัย 84 ปี มีสิทธิได้รับเพียงเงินจากกองมรดกของลูกสาวเดือนละ 70,000 เหรียญฮ่องกง หรือ 9,000 เหรียญสหรัฐ เท่านั้น
ศาลสูงสุดของฮ่องกง ได้ทำการเบิกความให้ทนายความเฉินฉือ ประจำมูลนิธิทรัส ฟาวเดชัน(ผู้จัดการผลประโยชน์จากพินัยกรรม) เข้าชี้แจงถึงกรณีการเขียนพินัยกรรมของดาราสาวดังกล่าว พร้อมกับคณะแพทย์ที่ทำการรักษาให้กับเหมย เยี่ยนฟาง ซึ่งทางแพทย์ได้ยืนยันว่า ขณะที่เธอเขียนพินัยกรรมวันที่ 24 ธ.ค.2003 (พ.ศ. 2546) เธอมีสติสัมปชัญญะครบถ้วนดีทุกอย่าง ก่อนที่จะมีอาการอยู่ในขั้นโคม่า และสิ้นใจลงเมื่อวันที่ 30 ในเดือนเดียวกัน "ฉันไม่เชื่อว่าลูกสาวจะสามารถเขียนสิ่งที่อยู่ในพินัยกรรมนั้นได้ในช่วงเวลาที่เธอป่วย และฉันก็ต้องการให้ศาลพิจารณาให้พินัยกรรมฉบับนั้นเป็นโมฆะ เพราะผู้ที่สมควรได้รับผลประโยชน์ในสมบัตินั้นทั้งหมดควรจะเป็นฉัน" ถัน เหม่ยจิน แม่ของดาราสาวกล่าว
ด้านเฉินฉือ ทนายความประจำมูลนิธิที่ดาราสาวได้ก่อตั้งขึ้นนั้น ยังกล่าวอีกด้วยว่า หลังจากที่เหมย เยี่ยนฟาง ทราบว่าตนเองป่วย ก็ได้หารือถึงรายละเอียดของภาษีมรดกอย่างถี่ถ้วน ซึ่งเธอเองต้องการให้แม่มีคุณภาพชีวิตที่ดี แต่เนื่องจากรู้ว่าบุพการีตนเองมือเติบ ไม่รู้จักควบคุมการใช้จ่าย และเกรงว่าท้ายที่สุดอาจลำบากในบั้นปลายชีวิต เธอจึงได้ตั้งมูลนิธิดังกล่าวขึ้นเพื่อเลี้ยงดูผู้เป็นแม่
แหล่งข้อมูลอื่น
http://thai.cri.cn/247/2013/07/25/225s212001.htm
1963 2003
คอลีน รูนีย์
คอลีน แมคลาฟลิน รูนีย์ (Coleen Mary McLoughlin Rooney) เกิดเมื่อวันที่ 3 เมษายน ค.ศ. 1986 เป็นอดีตนักแสดงและนางแบบและในปัจจุบันเธอเป็นภรรยาของกองหน้าทีมชาติอังกฤษและแมนเชสเตอร์ยูไนเต็ด เวย์น รูนีย์ มีบุตรชายคนแรกเกิดเมื่อวันที่ 2 พฤศจิกายน ค.ศ. 2009 ชื่อว่า ไค เวย์น รูนีย์
1986
อิเกีย
อิเกีย (IKEA, ) คือตราสินค้าเครื่องเรือนและเครื่องตกแต่งบ้านจากประเทศสวีเดน ก่อตั้งเมื่อ พ.ศ. 2486 โดยอิงวาร์ คัมปราด เปิดสาขาแรกในปี พ.ศ. 2496 มี 231 สาขา ใน 33 ประเทศ โดยสาขาส่วนใหญ่ตั้งอยู่ในทวีปยุโรป และบางส่วนในทวีปอเมริกา เอเชีย และออสเตรเลีย อิเกียมีชื่อเสียงในด้านเครื่องเรือนราคาย่อมเยา และเป็นตราสินค้าเครื่องเรือนตราแรกที่ขายเครื่องเรือนแบบถอดประกอบได้ โดยผู้ซื้อจะเดินเลือกสินค้าจากที่จัดแสดงไว้ และจดเลขรหัสของสินค้าที่ต้องการ จากนั้นจึงเดินไปเอากล่องบรรจุชิ้นส่วนจากห้องเก็บของ เพื่อเอาไปประกอบเองที่บ้าน
IKEA ในภาษาสวีเดนออกเสียงว่า "อิเคียยา" แต่ในภาษาอังกฤษจะออกเสียงว่า "ไอคีอา"
เปิดสาขาแรกในแต่ละพื้นที่
• 1958, สวีเดน
• 1963, นอร์เวย์
• 1969, เดนมาร์ก
• 1973, สวิตเซอร์แลนด์
• 1974, เยอรมนี
• 1975, ออสเตรเลีย
• 1975, แคนาดา
• 1975, ฮ่องกง1
• 1977, ออสเตรีย
• 1978, สิงคโปร์
• 1978, เนเธอร์แลนด์
• 1980, สเปน
• 1981, ไอซ์แลนด์
• 1981, ฝรั่งเศส
• 1983, ซาอุดีอาระเบีย
• 1984, เบลเยียม
• 1984, คูเวต
• 1985, สหรัฐ
• 1987, สหราชอาณาจักร
• 1989, อิตาลี
• 1990, ฮังการี
• 1990, โปแลนด์
• 1991, สาธารณรัฐเช็ก2
• 1991, สหรัฐอาหรับเอมิเรตส์
• 1992, สโลวะเกีย2
• 1994, ไต้หวัน
• 1996, ฟินแลนด์
• 1996, มาเลเซีย
• 1998, จีน
• 2001, อิสราเอล
• 2001, กรีซ
• 2004, โปรตุเกส
• 2005, ตุรกี
• 2007, โรมาเนีย
• 2007, ไซปรัส
• 2008, ไอร์แลนด์
• 2010, สาธารณรัฐโดมินิกัน
• 2011, บัลแกเรีย
• 2554, ไทย
• 2012, มาเก๊า
• 2013, เปอร์โตริโก
• 2013, กาตาร์
• 2014, อินโดนีเซีย
• 2014, เกาหลีใต้
• 2016, โมร็อกโก
• 2018, อินเดีย
• 2018, ลัตเวีย
• 2018, บาห์เรน
• 2019, เอสโตเนีย
• 2020, ยูเครน
• 2021, เม็กซิโก
• 2021, ฟิลิปปินส์
• 2022, โอมาน
• 2022, ชิลี
1 ฮ่องกงของบริเตนในขณะนั้น, 2 เป็นส่วนหนึ่งของเชโกสโลวาเกีย, 3 เป็นส่วนหนึ่งของยูโกสลาเวีย
อิเกียในประเทศไทย
ในประเทศไทย บริษัท อิคาโน่ ตัวแทนของอิเกีย ได้ลงนามร่วมกับสยามฟิวเจอร์ ดีเวลอปเมนท์ ของไทยในการสร้างศูนย์การค้าเมกาบางนาโดยอาคารสีน้ำเงิน จะเป็นศูนย์การค้าเครื่องเรือนและของตกแต่งบ้านของอิเกีย ส่วนอาคารสีเทาจะเป็นศูนย์การค้าครบวงจรของ สยามฟิวเจอร์ ดีเวลอปเม้นท์ ในส่วนของอิเกียนั้นเปิดให้บริการอย่างเป็นทางการในวันที่ 3 พฤศจิกายน พ.ศ. 2554 ก่อนที่ส่วนศูนย์การค้าหลักจะเปิดให้บริการในปีต่อมา
หลังจากนั้นได้มีการเปิดศูนย์บริการสั่งซื้อและรับสินค้าอิเกีย ที่จังหวัดภูเก็ต เมื่อวันที่ 27 พฤศจิกายน พ.ศ. 2558 และเปิดสาขาที่ 2 ที่ศูนย์การค้าเซ็นทรัลพลาซา เวสต์เกต ในวันที่ 15 มีนาคม พ.ศ. 2561 โดยเคยเป็นสาขาที่ใหญ่ที่สุดในเอเชียตะวันออกเฉียงใต้ (ขนาดพื้นที่ 50,278 ตรม.) ก่อนจะถูกทำลายสถิติด้วยสาขาปาไซซิตี้ ประเทศฟิลิปปินส์ ซึ่งอยู่ในโครงการเอสเอ็ม มอลล์ออฟเอเชีย และในปี พ.ศ. 2564 ได้มีการปรับปรุงศูนย์บริการสั่งซื้อและรับสินค้าอิเกีย ภูเก็ต ให้กลายเป็นสาขารูปแบบคอมแพกต์สโตร์ขนาดเล็ก เพื่อรองรับต่อความต้องการที่เปลี่ยนไป โดยมีสินค้าเครื่องเรือนขนาดใหญ่วางขายในสาขา พร้อมกับใช้เป็นสาขาพักสินค้าของลูกค้าที่สั่งซื้อสินค้าจากระบบออนไลน์ ทำให้อิเกีย ภูเก็ต กลายเป็นสาขาที่สามของประเทศไทยไปโดยปริยาย
นอกจากสามสาขาข้างต้น อิเกีย ยังมีแผนเปิดสาขาที่ 4 ภายในศูนย์การค้าเอ็มสเฟียร์ ถนนสุขุมวิท นับเป็นสาขาแรกในเขตกรุงเทพมหานคร มีพื้นที่รวม 12,000 ตารางเมตร ถือเป็นสาขารูปแบบซิตีสโตร์แห่งแรกในเอเชียตะวันออกเฉียงใต้ และใหญ่เป็นอันดับสองของเอเชียรองจากสาขาในฮ่องกง โดยมีองค์ประกอบส่วนใหญ่เช่นเดียวกับสาขาบางใหญ่และบางนา ยกเว้นการจัดส่งสินค้าจากคลัง ที่จะให้สาขาบางใหญ่ขนส่งสินค้าขนาดเล็กมาเติมสต็อกในมาร์เก็ตฮอลล์ ส่วนสาขาบางนาเป็นผู้ดำเนินการจัดส่งสินค้าขนาดใหญ่ถึงลูกค้า
นอกจากนี้ยังมีแผนเปิดสาขาใหม่บริเวณทางแยกต่างระดับธัญบุรี คลอง 5 ตรงข้ามกับสโมสรกรุงกวี ใกล้กับมหาวิทยาลัยเทคโนโลยีราชมงคลธัญบุรี รวมถึงแผนการขยายสาขาบริเวณถนนพระรามที่ 2 และในต่างจังหวัดนอกเหนือจากภูเก็ต ได้แก่ เชียงใหม่ และนครราชสีมา อีกด้วย
ประเทศเซเชลส์ในโอลิมปิกฤดูร้อน 2020
ประเทศเซเชลส์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศเซเชลส์ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
เรือใบ
M = Medal race; EL = Eliminated – did not advance into the medal race
ผึ้งมิ้ม
ผึ้งมิ้ม มีชื่อวิทยาศาสตร์ว่า Apis florea เป็นผึ้งขนาดเล็ก เป็นผึ้งที่ช่วยผสมเกสรพืชโดยเฉพาะมะม่วง ชมพู่ และงา ทำให้พืชมีผลิตผลมากขึ้น  	มีอยู่ทั่วไปแถบเอเชียใต้ เอเชียตะวันตก เอเชียตะวันออกและเอเชียตะวันออกเฉียงเหนือ ผึ้งมิ้มชอบสร้างรังบนต้นไม้และในซุ้มไม้ที่ไม่สูงจนเกินไปนัก ลักษณะรวงรังมีชั้นเดียว มีขนาดใหญ่กว่าฝ่ามือผู้ใหญ่กางเต็มที่ (ขนาดประมาณ 20 – 30 เซนติเมตร) ผึ้งมิ้มมักจะปกปิดรังของมันอยู่ในซุ้มไม้และกิ่งไม้เพื่อพรางตาป้องกันศัตรู
โรงเรียนอนุบาล
อนุบาล(ย่อมาจาก อ. ; kindergarten, pre-elementary school) เป็นลำดับการศึกษา ขั้นแรก
ประวัติการก่อเกิดโรงเรียนอนุบาลในตะวันตก เฟร็ดริค โฟรเบล ชาวเยอรมัน(พ.ศ. 2325 - พ.ศ. 2395) เปิดสถาบันสำหรับการเล่นและกิจกรรมเมื่อปี พ.ศ. 2380 ในหมู่บ้านของเขา เพื่อเป็นการทดลองทางสังคมในการให้ประสบการณ์แก่เด็กเล็กเข้าโรงเรียน เขาเปลี่ยนชื่อสถาบันเป็น "คินเดอร์การ์เด็น" ซื่งมีความหมายว่าสวนสำหรับเด็ก เพื่อเป็นการสะท้อนความเชื่อของเขาเกี่ยวกับการที่เด็กควรได้รับการบำรุงเลี้ยงเหมือน ‘ดั่งต้นพืชในสวน’
มาเลเซีย
โรงเรียนตาดีกา (Tadika, เป็นคำย่อจากภาษามลายู tama didikkan kanak kanak) หมายถึง สถานที่อบรมเด็กเล็ก สอนเฉพาะวิชาทางศาสนา หนังสือเรียนส่วนใหญ่เป็นภาษามลายูยกเว้นวิชาภาษาอาหรับจะใช้หนังสือภาษาอาหรับ ภาษามลายูที่ใช้เป็นภาษามลายูปัตตานีมากกว่าภาษามลายูมาตรฐาน หลักสูตรที่สอนเป็นวิชาอิสลามศึกษาระดับพื้นฐาน จากการสำรวจในพ.ศ. 2547 มีโรงเรียนตาดีกา 1,343 แห่ง และศูนย์อบรมเด็กก่อนเกณฑ์ประจำมัสยิด 88 แห่งในจังหวัดชายแดนภาคใต้
ฟุตบอลทีมชาติเวเนซุเอลา
ฟุตบอลทีมชาติเวเนซุเอลา (Selección de fútbol de Venezuela) เป็นทีมฟุตบอลตัวแทนของประเทศเวเนซุเอลา อยู่ภายใต้การควบคุมของสหพันธ์ฟุตบอลเวเนซุเอลา (Federación Venezolana de Fútbol, FVF) ซึ่งเป็นหน่วยงานที่ดูแลฟุตบอลในประเทศเวเนซุเอลา พวกเขามีฉายาว่า ลาบิโนตินโต ("ไวน์แดง") เนื่องจากพวกเขาใช้ชุดแข่งขันสีเบอร์กันดี พวกเขามักใช้สนามเหย้า 3 แห่งหมุนเวียนกันไป ได้แก่ โปลิเดปอร์ติโบกาชาไมที่ปูเอร์โตออร์ดัซ, สนามกีฬาโฮเซ อันโตนิโอ อันโซอาเตกิ ที่ปูเอร์โตลากรุซ และสนามกีฬาปูเอโบลนูเอโบที่ซานกริสโตบัล นอกจากนี้ พวกเขายังใช้สนามแห่งอื่น ๆ ในประเทศในการแข่งขันนัดกระชับมิตร
เวเนซุเอลามีความแตกต่างจากชาติอื่นในอเมริกาใต้และแถบแคริบเบียนตรงที่เบสบอลเป็นกีฬาที่ได้รับความนิยมมาก ทำให้ฟุตบอลทีมชาติขาดความสำเร็จในการแข่งขันระดับทวีป เวเนซุเอลาเป็นเพียงชาติเดียวจากคอนเมบอลที่ไม่เคยผ่านเข้าไปเล่นในฟุตบอลโลกรอบสุดท้ายเลย นอกจากนี้ ในการแข่งขันรอบคัดเลือก พวกเขาก็ไม่ชนะใครมานานนับตั้งแต่ ค.ศ. 1998 อย่างไรก็ตาม ใน ค.ศ. 2011 เวเนซุเอลาทำผลงานที่ดีที่สุดในการแข่งขันโกปาอาเมริกาด้วยการจบที่อันดับที่ 4 ความนิยมในฟุตบอลโลกในชาติที่ฟุตบอลไม่ใช่กีฬาหลัก (เช่น ญี่ปุ่น, สหรัฐ และออสเตรเลีย) ทำให้มีการพัฒนานักฟุตบอลและสนับสนุนทีมชาติมากขึ้น ณ เดือนธันวาคม ค.ศ. 2019 เวเนซุเอลาเป็นชาติที่มีอันดับโลกฟีฟ่าดีที่สุดที่ไม่เคยเล่นฟุตบอลโลกรอบสุดท้าย โดยในตอนนั้น พวกเขาอยู่อันดับที่ 25
กลุ่มภาษามองโกล
กลุ่มภาษามองโกล (Mongolic languages) เป็นกลุ่มของภาษาที่ใช้พูดในเอเชียกลาง มีสมาชิก 13 ภาษา นักภาษาศาสตร์บางกลุ่มรวมกลุ่มภาษามองโกลเข้ากับกลุ่มภาษาตังกูสิต กลุ่มภาษาเตอร์กิก เป็นตระกูลภาษาอัลไตอิก แต่ยังไม่เป็นที่ยอมรับโดยทั่วไป ภาษาในกลุ่มนี้ที่เป็นที่รู้จักกันดีคือภาษามองโกเลีย ซึ่งเป็นภาษาแม่ของชาวมองโกล มีผู้พูด 3.278 ล้านคนในมองโกเลีย รัสเซียและจีน ภาษานิกูดารี ซึ่งเป็นภาษากลุ่มมองโกลที่จัดจำแนกไม่ได้ ยังคงมีผู้พูดราว 100 คนในเฮรัต อัฟกานิสถาน
ยุคก่อนประวัติศาสตร์
กลุ่มภาษามองโกลมีจุดกำเนิดมาจากภาษามองโกลดั้งเดิมที่เคยใช้พูดในเวลาที่เจงกีสข่านรวบรวมชาวมองโกลหลากหลายเผ่าให้เป็นเอกภาพ ภาษาที่เชื่อว่ามีความเกี่ยวข้องกับภาษามองโกลดั้งเดิมคือภาษาตับคัช ซึ่งพบในสมัยราชวงศ์เว่ยเหนือและภาษาคีตัน ในกรณีของภาษาตับคัช หลักฐานที่เหลืออยู่มีน้อยซึ่งมีเพียงพอที่จะยืนยันว่าความสัมพันธ์นี้เป็นไปได้ ในกรณีของภาษาคีตัน มีหลักฐานเหลืออยู่มากกว่า แต่ส่วนใหญ่เขียนด้วยอักษรคีตันทั้งสองแบบที่ยังอ่านไม่ได้ แต่ก็พอสรุปความสัมพันธ์ว่าเป็นไปได้สูง ภาษาที่เป็นจุดกำเนิดของภาษามองโกลดั้งเดิมและสองภาษานี้ เรียกว่าภาษาก่อนมองโกลดั้งเดิม
ยุคประวัติศาสตร์
หลักฐานเอกสารภาษามองโกลชิ้นแรกที่เหลืออยู่คือศิลาจารึกยีซุงเก ซึ่งเป็นรายงานเกี่ยวกับกีฬา จารึกด้วยอักษรมองโกเลียบนก้อนหิน ซึ่งมีอายุราว พ.ศ. 1763 – 1764 นอกจากนั้น เป็นหลักฐานที่เขียนด้วยอักษรมองโกเลียกับอักษรพักปาส์ อักษรจีน อักษรอาหรับ และอักษรทางตะวันตกอื่นๆ ภาษามองโกลยุคกลางเริ่มปรากฏในพุทธศตวรรษที่ 18-20 เอกสารที่เขียนด้วยอักษรมองโกเลีย มีลักษณะบางอย่างที่แตกต่างไป บางครั้งแยกเป็นภาษามองโกลก่อนคลาสสิก ยุคถัดมาคือภาษามองโกลคลาสสิกซึ่งอยู่ในช่วงพุทธศตวรรษที่ 22-24 ซึ่งมีการจัดมาตรฐานเกี่ยวกับการสะกดคำและการเรียงประโยค ซึ่งต่อมาได้กลายเป็นส่วนหนึ่งของภาษามองโกลสมัยใหม่
กระสุนพระอินทร์
กระสุนพระอินทร์ (Glomerida) เป็นอันดับของกิ้งกือกระสุน พบได้ส่วนใหญ่ในซีกโลกเหนือ พวกมันมีลักษณะคล้ายคลึงกับตัวกะปิมาก และสามารถม้วนตัวเป็นก้อนกลมๆ ได้ พวกมันมี 12 ปล้องลำตัว ขา 17–19 คู่ อันดับนี้ประกอบไปด้วยสิ่งมีชีวิต 30 สกุล และ 280 ชนิดเป็นอย่างน้อย รวมทั้ง Glomeris marginata กิ้งกือกระสุนที่พบได้ทั่วไปในทวีปยุโรป
ประเทศศรีลังกาในโอลิมปิกฤดูร้อน 2020
ประเทศศรีลังกา จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศศรีลังกาได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
กีฬายูโดในโอลิมปิกฤดูร้อน 2024
การแข่งขัน กีฬายูโดในโอลิมปิกฤดูร้อน 2024 ที่กรุงปารีส ประเทศฝรั่งเศสมีกำหนดจะจัดขึ้นตั้งแต่วันที่ 27 กรกฎาคม ถึง 3 สิงหาคม ต.ศ. 2024 ที่ กรองด์ปาเลส์เอเฟแมร์ในช็องเดอมาร์ส จำนวนนักยูโดที่แข่งขันกันในประเภทน้ำหนักต่าง ๆ ทั้ง 14 รุ่นในการแข่งขันครั้งนี้ได้ลดลงจาก 386 คนในโตเกียว 2020 เป็น 372 คน โดยมีการกระจายที่เท่าเทียมกันระหว่างชายและหญิง แม้จะมีการเปลี่ยนแปลงจำนวนนักกีฬาเล็กน้อย แต่จำนวนรายการยูโดสำหรับปารีส 2024 ยังคงไม่เปลี่ยนแปลงจากครั้งก่อนหน้า เนื่องจากการแข่งขันจะมีรุ่นน้ำหนักสำหรับชายและหญิงจำนวนเท่า ๆ กัน โดยแบ่งเป้นเพศละ 7 รุ่น และการกลับมาของการแข่งขันทีมผสมเป็นครั้งที่สอง เป็นรายการที่จัดขึ้นครั้งแรกเมื่อสามปีก่อนในโตเกียว
อันดรีย์ ยาร์มอแลนกอ
อันดรีย์ มือกอลายอวึช ยาร์มอแลนกอ (Андрі́й Микола́йович Ярмо́ленко; Андре́й Никола́евич Ярмо́ленко; เกิดวันที่ 23 ตุลาคม ค.ศ. 1989) เป็นนักฟุตบอลอาชีพชาวยูเครน ปัจจุบันเล่นในตำแหน่งปีกหรือกองหน้าให้กับสโมสรเวสต์แฮมยูไนเต็ดและทีมชาติยูเครน
ยาร์มอแลนกอมีชื่อติดทีมชาติยูเครนชุดใหญ่มาตั้งแต่ ค.ศ. 2009 โดยทำประตูได้ 42 ประตูจากการแข่งขัน 96 นัด และลงเล่นในฟุตบอลชิงแชมป์แห่งชาติยุโรป 2012, 2016 และ 2020
การบุกครองเชโกสโลวาเกียของฝ่ายกติกาสัญญาวอร์ซอ
การบุกครองเชโกสโลวาเกียของฝ่ายกติกาสัญญาวอร์ซอ เป็นเหตุการณ์ที่สหภาพโซเวียตและพันธมิตรหลักของสหภาพโซเวียตตามกติกาสัญญาวอร์ซอรุกรานเชโกสโลวาเกียเพื่อยับยั้งการปฏิรูปทางการเมืองของอเล็กซานเดอร์ ดุปเชค ในช่วงปรากสปริง
ในคืนวันที่ 20 - 21 สิงหาคม ค.ศ. 1968 สหภาพโซเวียตและพันธมิตรหลักในกติกาสัญญาวอร์ซออันได้แก่บัลแกเรีย ฮังการี เยอรมนีตะวันออก และโปแลนด์ รุกรานสาธารณรัฐสังคมนิยมเชโกสโลวาเกีย ในปฏิบัติการดานูบด้วยกองกำลังทหาร 500,000 นาย ทั้งนี้โรมาเนียและแอลเบเนียซึ่งเป็นรัฐสมาชิกของกติกาสัญญาวอร์ซอปฏิเสธที่จะมีส่วนร่วมในปฏิบัติการดังกล่าว ในขณะที่ฝ่ายเชโกสโลวาเกียมีผู้ได้รับบาดเจ็บ 500 คน และเสียชีวิต 108 คน
การรุกรานครั้งนี้ประสบความสำเร็จในท้ายที่สุด ส่งผลให้การปฏิรูปและการเปิดเสรีในเชโกสโลวาเกียหยุดชะงักลง ทั้งยังช่วยเสริมสร้างอำนาจของฝ่ายซ้ายภายในพรรคคอมมิวนิสต์แห่งเชโกสโลวาเกีย (KSČ) ให้เข้มแข็งขึ้น
ไข้เลือดออกไครเมีย–คองโก
ไข้เลือดออกไครเมีย–คองโก (Crimean–Congo hemorrhagic fever, CCHF) เป็นโรคติดเชื้อไวรัส อาการโรค ได้แก่ ไข้ ปวดกล้ามเนื้อ ปวดศีรษะ อาเจียน ท้องร่วงและมีจุดเลือดออก ผู้ป่วยเริ่มแสดงอาการน้อยกว่า 2 สัปดาห์หลังติดเชื้อ อาการแทรกซ้อนรวมถึงตับวาย ผู้ป่วยที่อาการดีขึ้นมักฟื้นตัวภายใน 2 สัปดาห์หลังแสดงอาการ
ไข้เลือดออกไครเมีย–คองโกเป็นไข้เลือดออกจากไวรัสชนิดหนึ่ง ไวรัสก่อโรคเป็นอาร์เอ็นเอไวรัสสกุล Orthonairovirus วงศ์ Nairoviridae แพร่กระจายผ่านเห็บหรือการสัมผัสกับเลือด สารคัดหลั่งและอวัยวะของสัตว์หรือผู้ติดเชื้อ นอกจากนี้ยังสามารถติดต่อจากคนสู่คนผ่านสารน้ำ ระยะฟักตัวอยู่ที่ 1–3 วันหลังถูกเห็บกัดหรืออาจนานถึง 9 วัน ขณะที่หากสัมผัสเลือดหรือเนื้อเยื่อของสัตว์ที่ติดเชื้อระยะฟักตัวอยู่ที่ 5–6 วันหรืออาจนานสุด 13 วัน ชาวไร่ชาวนาและผู้ทำงานในโรงฆ่าสัตว์มีความเสี่ยงสูงในการติดเชื้อ การวินิจฉัยโรคใช้การตรวจสารภูมิต้านทาน อาร์เอ็นเอของไวรัสหรือแอนติเจน
มีรายงานผู้ป่วยไข้เลือดออกไครเมีย–คองโกในหลายพื้นที่ เช่น แอฟริกา รัสเซีย บอลข่าน ตะวันออกกลางและเอเชีย การปะทุของโรคขนาดย่อมเกิดขึ้นทั่วไปในพื้นที่ประจำถิ่นของไวรัส ในปี ค.ศ. 2013 อิหร่าน รัสเซีย ตุรกีและอุซเบกิสถานรายงานผู้ป่วยโรคนี้มากกว่า 50 ราย อัตราป่วยตายอยู่ที่ 10–40% แม้จะมีการพบการปะทุของโรคบางครั้งที่อัตราป่วยตายสูงถึง 80% ไวรัสก่อโรคถูกพบครั้งแรกที่ไครเมียในคริสต์ทศวรรษที่ 1940 ภายหลังถูกระบุว่าเป็นชนิดเดียวกับที่ก่อโรคไข้เลือดออกคองโก ในปี ค.ศ. 1973 คณะกรรมการระหว่างประเทศว่าด้วยอนุกรมวิธานของไวรัสประกาศชื่อไวรัสไข้เลือดออกไครเมีย–คองโกเป็นชื่อทางการ
20 ปีที่ผ่านมา มีการปะทุของโรคไข้เลือดออกไครเมีย–คองโกในยุโรปตะวันออก โดยเฉพาะอดีตสหภาพโซเวียต เมดิเตอร์เรเนียน ตะวันตกเฉียงเหนือของจีน เอเชียกลาง ยุโรปใต้ แอฟริกา ตะวันออกกลางและอนุทวีปอินเดีย ไข้เลือดออกไครเมีย–คองโกอยู่ในบัญชีโรคลำดับต้นสำหรับวิจัยและพัฒนาขององค์การอนามัยโลก และบัญชีโรคประเภท A ของสถาบันโรคภูมิแพ้และโรคติดเชื้อแห่งชาติสหรัฐ ในฐานะโรคที่มีความเสี่ยงสูงต่อความมั่นคงแห่งชาติและสาธารณสุข
พระเจ้าบรมวงศ์เธอ พระองค์เจ้าอำไพ
พระเจ้าบรมวงศ์เธอ พระองค์เจ้าอำไพ (หรือ พระองค์เจ้าอไภย ) เป็นพระราชโอรสพระองค์ที่ 27 ในพระบาทสมเด็จพระพุทธเลิศหล้านภาลัยกับเจ้าจอมมารดาทองอยู่
พระองค์เจ้าอำไพ ประสูติพ.ศ. 2342 ต่อมาในสมัยรัชกาลที่ 3 ทรงผนวชอยู่วัดอรุณราชวราราม พระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ สถาปนาเป็นพระราชาคณะ และทรงพระราชทาน ตาลปัตรแฉกงาปรุ ลักษณะอย่างพัดด้ามจิ้ว รูปกลมมนอย่างพัดหน้านาง ยอดพัด และส้นพัด แกะลายบัว เหมือนพัดแฉก ให้ทรงถือ ต่อมาพระองค์ลาผนวช และสิ้นพระชนม์ในรัชกาลที่ 3 พระราชทานเพลิงพระศพ ณ วัดกัลยาณมิตร วันอาทิตย์ที่ 14 กุมภาพันธ์ พ.ศ. 2384
สมาคมสร้างคุณค่า
สมาคมนี้ก่อตั้งในวันที่ 18 พฤศจิกายน ค.ศ. 1930 โดยนักการศึกษามากิงูจิกับโทดะ และจัดการประชุมครั้งแรกใน ค.ศ. 1937 ต่อมาถูกยุบตัวลงในช่วงสงครามโลกครั้งที่สอง เมื่อมีผู้นำหลายคนถูกจับในข้อหาละเมิดกฎหมายรักษาสันติภาพประจำปี 1925 และความผิดต่อองค์พระมหากษัตริย์ หลังสงครามสิ้นสุดลง สื่อญี่ปุ่นอ้างว่า เป็นเรื่องซึ่งไม่เคยเกิดขึ้นมาก่อนที่สมาชิกในสมาคมใน ค.ศ. 1958 จะเพิ่มขึ้นถึง 750,000 ครัวเรือน และไดซากุ อิเกดะ ประธานคนที่สามของสมาคม ได้ขยายสมาคมไปจนมีสมาชิก 12 ล้านคนใน 192 ประเทศทั่วโลก
การขับเคลื่อนกลุ่มไปสู่การยอมรับกระแสหลัก องค์กรนี้ยังคงถูกมองด้วยความสงสัยในญี่ปุ่น และมีส่วนพัวพันกับข้อโต้แย้งสาธารณะ โดยเฉพาะในช่วงสามทศวรรษแรกหลังสงครามโลกครั้งที่สอง  ใน ค.ศ. 1952 ถึง 1991 สมาคมนี้ดำเนินการในสังกัดศาสนาพุทธแบบโชชูนิจิเร็ง
พระยางั่วนำถุม
พระยางั่วนำถุม (สวรรคต พ.ศ. 1890) เป็นพระมหากษัตริย์รัชกาลที่ 5 แห่งอาณาจักรสุโขทัยในราชวงศ์พระร่วง พระองค์ขึ้นครองราชย์ใน พ.ศ. 1866 ถัดจากพระยาเลอไทย และทรงอยู่ในราชสมบัติไปจนสวรรคตใน พ.ศ. 1890 จากนั้น พระมหาธรรมราชาที่ 1 ทรงสืบราชสมบัติต่อ
สมาคมสร้างคุณค่า
การก่อตั้ง
โซคา กักไก ก่อตั้งโดย อาจารย์จึเนะซาบุโร มาคิงุจิ ซึ่งเป็นนักวิชาการการศึกษา ซึ่งอาจารย์จึเนะซาบุโร มาคิงุจิ ได้ก่อตั้ง "สมาคมการศึกษาสร้างคุณค่า" ขึ้นมาเมื่อวันที่ 18 พฤศจิกายน ค.ศ. 1930 ท่านเป็นผู้เขียน "ทฤษฎีการสร้างคุณค่า" และได้ทุ่มเทให้กับการแผยแผ่ธรรมจนถูกรัฐบาลทหารในสมัยนั้นกลั่นแกล้งจับกุม เนื่องจากไม่ยอมให้สมาคมฯขึ้นตรงอยู่ภายใต้นิกายชินโตซึ่งถูกครอบงำทางการทหาร(กองทัพญี่ปุ่นเริ่มบุกจีน ค.ศ.1937 สงครามโลกยุติ ค.ศ.1945) อ.มาคิงุจิถูกคุมขังในคุกเมื่อวันที่ 6 กรกฎาคม ค.ศ. 1943 และถึงแก่มรณกรรมในวันที่ 18 พฤศจิกายน ค.ศ. 1944 ในเรือนจำ ส่วนอ.โทดะประธานสมาคมคนที่ 2 ซึ่งถูกจับกุมเข้าคุกก่อนหน้า 3 วันได้รับอิสรภาพภายหลังสงครามยุติ
พระยางั่วนำถุม
พระนาม
พระนาม "งั่วนำถุม" (เขียนแบบเก่าว่า "งววนำถํ") ปรากฏในจารึกปู่ขุนจิตขุนจอด (พ.ศ. 1935)
คำว่า "งั่ว" ในพระนาม แปลว่า "ห้า" และเป็นคำเรียกลูกคนที่ห้า จึงบ่งบอกว่า พระองค์เป็นพระโอรสพระองค์ที่ห้า
สมาคมสร้างคุณค่า
ยุคฟื้นฟูของสมาคมถึงปัจจุบัน
เวลาต่อมา อาจารย์ โจเซ โทดะ ได้เป็นผู้สืบทอดเจตนารมณ์ของอาจาร์ยมาคิงุจิ ท่านได้ถูกจับเข้าคุกด้วยข้อหาและวันเดียวกันกับอาจาร์ยของท่าน ซึ่งได้ถูกคุมขังอยู่ถึง 2 ปี เมือพ้นโทษก็ออกมาฟื้นฟูสมาคมแต่เพียงลำพัง จนเป็นที่มาของ "การยืนหยัดแต่เพียงผู้เดียว" และเปลี่ยนชื่อสมาคมเป็น "สมาคมสร้างคุณค่า" ท่านได้เป็นนายกสมาคมคนที่ 2 เมื่อวันที่ 3 พฤษภาคม ค.ศ. 1951 ท่านได้ประกาศ "แถลงการณ์ห้ามใช้อาวุธนิวเคลียร์" ในวันที่ 8 กันยายน ค.ศ. 1957 ท่านได้มอบพินัยกรรมการเผยแผ่ธรรมให้กับ ไดซาขุ อิเคดะ และถึงแก่มรณกรรมอย่างสงบในวันที่ 2 เมษายน ค.ศ. 1958 ในเวลาต่อมา อาจารย์อิเคดะ ได้ลาออกจากตำแหน่ง ประธานสมาคมโซคามอบตำแหน่งให้กับ ฮิโรชิ โฮโจ โดยก่อนหน้านี้สมาคมโซคาถูกคว่ำบาตรและฟ้องร้องต่อศาลจากคณะสงฆ์ กรณีหนังสือพิมพ์สมาคมโซคาเปิดเผยเรื่องอื้อฉาวของสงฆ์นิกเค่นประมุขสงฆ์นิกายนิชิเรนโชชูที่เมืองซีแอตเติ้ลซึ่งคณะสงฆ์ถูกพิพากษาให้แพ้คดีในที่สุด อย่างไรก็ตามอาจาร์ยอิเคดะก็ยังคงดำรงตำแหน่งประธานสมาคมSGI(สมาคมโซคา กักไก สากล) และดำรงตำแหน่งเป็นประธานสมาคมกิตติมศักดิ์ ของสมาคมโซคา กักไกเรื่อยมาจนถึงปัจจุบัน
ไอเอ็มไอ กาลิล
การออกแบบของกาลิลนั้นมีเพื่อใช้ในสภาพที่แห้งแล้งและมีพื้นฐานมาจากอาร์เค 62 ของฟินแลนด์ ซึ่งตัวมันเองนั้นก็ดัดแปลงมาจากปืนเล็กยาวจู่โจมเอเค 47 ของสหภาพโซเวียต มันถูกเลือกให้เป็นผู้ชนะในการแข่งขันสำหรับอาวุธที่จะเข้าประจำการในกองกำลังป้องกันอิสราเอล (คู่แข่งได้แก่ เอ็ม 16 สโตนเนอร์ 63 เอเค-47 และเอชเค33) และเคยได้รับการเข้าประจำการในปีพ.ศ. 2515 เพื่อแทนที่เอฟเอ็น เอฟเอแอล
สมาคมสร้างคุณค่า
การดำเนินกิจกรรมด้านการศึกษา
การศึกษาเพื่อ ความสุขของเด็ก เครือข่ายการศึกษาสร้างคุณค่าได้แผ่ขยายไปทั่วโลก อ.ไดซาขุ อิเคดะได้กล่าวไว้ว่า การศึกษานั้น เป็นงานที่ยิ่งใหญ่ที่สำคัญอย่างยิ่งที่จะสร้างผู้นำในอนาคต การศึกษานั้นเป็นงานสุดท้ายของข้าพเจ้า อ.อิเดคะได้นำคำประกาศของอาจารย์มาคิงุจิ ที่กล่าวไว้ว่า ความสุขของเด็ก เป็นสิ่งสำคัญอันดับหนึ่ง ซึ่งเป็นเจตนารมณ์ขั้นรากฐานของการศึกษาสร้างคุณค่า ทำเป็นรูปธรรมขึ้นมา โดยการก่อตั้งโรงเรียนอนุบาลโซคาขึ้นมาในปีพ.ศ. 2511(ที่เมืองโคไดระ ปัจจุบันมีโรงเรียนประถม มัธยมต้นและมัธยมปลาย ที่คันไซและโตเกียว)ได้ก่อตั้งมหาวิทยาลัยโซคา ในปีพ.ศ. 2514(ที่เมืองฮาชิโอจิ โตเกียว) ได้เปิดวิทยาลัยสตรีโซคาในปี พ.ศ. 2528 และเดือนพฤษภาคม พ.ศ. 2544 ได้เปิดมหาวิทยาลัยโซคา อเมริกาที่ออเร้นจ์เคาน์ตี้ รัฐแคลิฟอร์เนีย นอกจากนี้ยังได้เปิดโรงเรียนอนุบาลที่จังหวัดซัปโปโร ฮ่องกง สิงค์โปร์ มาเลเซีย และบราซิล เป็นการขยายเครือข่ายการศึกษาสร้างคุณค่าออกไปทั่วโลก เปิดเส้นทางใหญ่แห่งศตวรรษแห่งการศึกษา
พระยางั่วนำถุม
พระนาม
ส่วน "นำถุม" นั้นมาจากภาษาถิ่นย่อยในภาษาล้านนาหรือมาจากภาษาไทใหญ่ ตรงกับคำว่า "น้ำท่วม" ในภาษาไทย
ไอเอ็มไอ กาลิล
กาลิลมีรูปแบบพื้นฐานทั้งหมดสี่แบบ คือ ปืนไรเฟิลขนาดปกติหรือเออาร์ (AR, Assault Rifle) ปืนคาร์บินหรือเอสเออาร์ (SAR, Short Assault Rifle) ปืนขนาดกะทัดรัดหรือเอ็มเออาร์ (MAR, Micro Assault Rifle) และปืนกลเบาหรือเออาร์เอ็ม (ARM, Assault Rifle and Machine gun)
พระยางั่วนำถุม
พระนาม
ประเสริฐ ณ นคร เห็นว่า พระนาม "นำถุม" แสดงว่า พระยางั่วนำถุมทรงเป็นเชื้อสายของพ่อขุนศรีนาวนำถุม อดีตพระมหากษัตริย์สุโขทัย เพราะมีประเพณีการตั้งชื่อบุตรหลานตามนามบรรพบุรุษ และข้อนี้ยังทำให้สันนิษฐานได้ว่า นางเสือง พระอัยยิกา (ย่า) ของพระยางั่วนำถุม เป็นพระธิดาของพ่อขุนศรีนาวนำถุม ส่วนเพ็ญสุภา สุขคตะ ระบุว่า พระนาม "นำถุม" ทำให้เห็นได้ว่า พระยางั่วนำถุมทรงเป็น "หลานปู่" ของพ่อขุนศรีนาวนำถุม
พระชนมชีพ
ชินกาลมาลีปกรณ์ กล่าวว่า พระยางั่วนำถุมเป็นพระโอรสพระองค์หนึ่งของพ่อขุนบานเมือง พระมหากษัตริย์สุโขทัย
จารึกปู่ขุนจิตขุนจอด ซึ่งพรรณนาลำดับพระมหากษัตริย์ราชวงศ์พระร่วงนั้น ระบุพระยางั่วนำถุมไว้หลังจากพระยาเลอไทย และก่อนพระมหาธรรมราชาที่ 1 นักประวัติศาสตร์จึงสันนิษฐานว่า พระยางั่วนำถุมทรงสืบราชสมบัติถัดจากพระยาเลอไทย และเมื่อสื้นพระยางั่วนำถุมแล้ว พระมหาธรรมราชาที่ 1 พระโอรสของพระมหาธรรมราชาที่ 1 ทรงสืบราชสมบัติต่อ
เพ็ญสุภา สุขคตะ มองว่า การที่พระยางั่วนำถุมขึ้นครองราชย์ระหว่างพระยาเลอไทยกับพระมหาธรรมราชาที่ 1 เป็นการที่เชื้อสายฝ่ายพ่อขุนศรีนาวนำถุมแทรกตัวขึ้นในระหว่างเชื้อสายของพ่อขุนศรีอินทราทิตย์ และน่าจะเป็นการช่วงชิงราชสมบัติมาจากฝ่ายศรีอินทราทิตย์ โดยฝ่ายศรีนาวนำถุมน่าจะรอคอยโอกาสอยู่นานพอสมควรกว่าจะชิงราชสมบัติมาได้ นอกจากนี้ นักประวัติศาสตร์สายอนุรักษนิยมยังมักลบพระนามพระยางั่วนำถุมออกจากลำดับพระมหากษัตริย์สุโขทัย เพราะมองว่า พระยางั่วนำถุมทรงเป็นทรราชจากการได้ราชสมบัติมาในลักษณะดังกล่าว
จารึกวัดป่ามะม่วงกล่าวอีกว่า ใน พ.ศ. 1890 พระมหาธรรมราชาที่ 1 ทรงนำกำลังจากเมืองศรีสัชนาลัยมายังเมืองสุโขทัย ระดมฟันประตูเข้าไปประหารศัตรูทั้งมวล จึงได้เสวยราชสมบัติในเมืองสุโขทัย ประเสริฐ ณ นคร เห็นว่า ข้อความนี้อาจมีความหมายว่า พระยางั่วนำถุมสวรรคตใน พ.ศ. 1890 และพระโอรสของพระยางั่วนำถุมจะขึ้นสืบราชสมบัติต่อ พระมหาธรรมราชาที่ 1 ซึ่งเป็นพระมหาอุปราช จึงทรงนำกำลังมายึดราชสมบัติและขึ้นเป็นพระมหากษัตริย์ต่อไป
สมาคมสร้างคุณค่า
การเคลื่อนไหวด้านสิ่งแวดล้อม
สำหรับปัญหาเรื่องสิ่งแวดล้อม จัดงานนิทรรศการในหัวข้อเรื่อง สิ่งแวดล้อมกับการพัฒนา ขึ้นในนานาประเทศหมุนเวียนกันไป ในช่วงเวลา 5 ปีที่ผ่านมานี้ คณะยุวชนได้รณรงค์เพื่อมอบเครื่องวิทยุให้แก่ประเทศกัมพูชา มีการเคลื่อนไหวเพื่อยกระดับอัตราการรู้หนังสือเพิ่มขึ้นในประเทศที่ยากจน และได้มีการรณรงค์นานาชาติเพื่อเรียกร้องให้ขจัดอาวุธนิวเคลียร์ โดยเฉาะอย่างยิ่ง การรณรงค์เพื่อยกเลิกภายในปี 2000 และในเดือนตุลาคม พ.ศ. 2541 สามารถเก็บรายชื่อได้ถึง 1,300,000 ชื่อ ยื่นเสนอต่อสำนักงานใหญ่ขององค์การสหประชาชาติ เพื่อเรียกร้องให้ขจัดอาวุธนิวเคลียร์
กลอุบายของประมุขสงฆ์เพื่อคว่ำบาตรสมาคม
ในปี ค.ศ. 1991 สงฆ์นิคเค่น ประมุขสงฆ์แห่งพุทธศาสนานิชิเร็นโชชู ได้ประกาศการคว่ำบาตรต่อ ประธานสมาคมโซคากักไก ซึ่งเป็นสมาคมผู้นับถือที่ใหญ่ที่สุด โดยได้ให้เหตุผลว่า การปฏิบัติ คำสอน ของผู้นับถือจากสมาคมนี้นั้นถูกเบี่ยนเบนไปโดยผู้นำ หรือประธานสมาคม และพระสงฆ์กลุ่มหนึ่งได้ฟ้องร้องประธานสมาคมกรณีสิ่งพิมพ์สมาคมโซคาเปิดเผยพฤติกรรมเสื่อมเสียของประมุขสงฆ์ ประมุขสงฆ์งดการมอบโงะฮนซนซึ่งเป็น สิ่งสักการบูชาของผู้นับถือนิชิเร็นโชชูให้กับสมาชิกสมาคม ซึ่งโดยปกติแล้วโงะฮนซนถูกคัดลอกจากวัดใหญ่ไทเซขิจิโดยมีการทำพิธีโดยพระประมุขสงฆ์ที่วัดใหญ่ เมื่อสมาคมนำแบบพิมพ์เก่าของพระนิชิคันโชนินสังฆราชลำดับ 26 ผู้มีชื่อเสียงเป็นที่เคารพผู้ทำการรวบรวมฟื้นฟูพุทธธรรมของพระนิชิเร็นไดโชนินมาคัดลอกให้สมาชิกจึงถูกกล่าวหาว่าเป็นโงะฮนซนปลอม และในที่สุดในปี ค.ศ. 1997 ผู้นับถือทั้งหมดที่ตัดสินใจยังคงเข้ากับสมาคมโซคางักไกทั้งหมดทั่วโลก ก็ได้ถูกคว่ำบาตรออกจากการเป็นผู้นับถือพุทธศาสนานิชิเร็นโชชูด้วยเช่นกัน สมาชิกสมาคมโซคางักไกต้องงดการเดินทางไปยังวัดไทเซขิจิ เพื่อนมัสการไดโงะฮนซน ซึ่งเป็นสิ่งสักการบูชาสูงสุดของนิชิเร็นโชชู โดยชักชวนให้ถอนตัวจากสมาคมโซคางักไก และกลับมาเข้ากับนิกายนิชิเร็นโชชูดังเดิม ซึ่งจะต้องผ่านพิธีสำนึกผิดโดยพระสงฆ์
หลักคำสอนและการปฏิบัติ
คำสอนและการปฏิบัติของผู้นับถือของโซคางักไก(SGI)นั้นจะมีความคล้ายคลึงกับ พระพุทธศาสนานิชิเร็นโชชู เพราะปฏิบัติศรัทธายึดหลักคำสอนในธรรมนิพนธ์ของพระนิชิเร็นไดโชนิน
การปฏิบัติขั้นพื้นฐานของโซคางักไก(SGI) นั้นจะเน้นที่ ศรัทธา ปฏิบัติ และ ศึกษา ศรัทธาก็คือการท่องบทธรรมสารถัต(ไดโมขุ) "นัม-เมียว-โฮ-เร็ง-เง-เคียว" ซึ่งเป็นคำแปลจากภาษาสันสกฤตว่า "นโมสัทธรรมปุณฑริกสูตร" และสวดมนต์วาระเช้าเย็น (งนเกียว) โดยระยะเวลาการของปฏิบัตินี้ จะขึ้นอยู่กับผู้นับถือแต่ละบุคคล ซึ่งจะแตกต่างกันออกไปตามความสะดวก และตารางเวลาของแต่ละบุคคล สมาชิกผู้นับถือใหม่อาจสวดเพียง 5-10 นาที เท่านั้น ในขณะที่ผู้นับถือมานานอาจสวดไดโมขุ ("นัม-เมียว-โฮ-เร็ง-เง-เคียว"ต่อเนื่องไปจนปิติพอดี) ได้ถึงวันละ 3 - 4 ชั่วโมงหรือมากกว่า เป็นการปฏิบัติเพื่อขัดเกลาตนเอง และยังรวมถึงการไปรวมกลุ่มสนทนาธรรมและเผยแพร่ธรรมให้ผู้อื่นเป็นการปฏิบัติเพื่อผู้อื่นหรือดำเนินโพธิสัตว์มรรค ศึกษาก็คือการศึกษาธรรมะจากสื่อสิ่งพิมพ์และวารสารต่างๆฝ่ายการศึกษาของสมาคมโดยอ้างอิงจากบทธรรมนิพนธ์ของพระนิชิเรนไดโชนิน ของ อ.มาขิงูจิ, อ.โทดะ และอ. อิเคดะ ผู้นำสมาคม
การสวดมนต์ของ นิชิเรนโชชู และ โซคางักไก(SGI) นั้นจะมีข้อแตกต่างกันบางประการ อาทิเช่น นิชิเรนโชชู นั้นจะมี บทสวดมนต์ทั้งหมด 5 บท (5 วาระ) แต่สำหรับ โซคางัคไก บทแรกอธิษฐานในใจแทนจึงมีบทสวดออกเสียงเพียง 4 บท และไม่มีการอธิษฐานเพื่อพระประมุขสงฆ์องค์ปัจจุบันโดย ทางโซคางักไก(SGI)ได้เปลี่ยนแปลงเป็นการอธิษฐานในวาระที่ 2 เพื่อขอบคุณต่อ ไดโงะฮนซน, พระนิชิเรนไดโชนิน, พระนิกโคโชนิน, พระนิชิโมขุโชนิน ส่วนวาระที่ 3 อธิษฐานเพื่อการเผยแผ่ธรรมไพศาลทั่วโลกและประธานสมาคมโซคาทั้ง 3 ท่านผู้อุทิศชีวิตต่อการเผยแผ่ธรรม, วาระที่ 4 อธิษฐานเพื่อตนเองและอุทิศให้บรรพบุรุษ และวาระที่ 5 อธิษฐานเพื่อสันติภาพและความสุขของมวลมนุษยชาติทั่วโลก
การปฏิบัติบูชาต่อโงะฮนซน ทางสมาคมถือตามธรรมนิพนธ์ที่ชี้ว่า โงะฮนซนอยู่ภายในชีวิตของผู้ปฏิบัติ.. คือการปรับปรุงแก้ไขปฏิวัติการดำเนินชีวิตตนเองเป็นตัวอย่างที่ดีกับเพื่อนสมาชิกและผู้คนในสังคมเป็นการปฏิบัติบูชา
ธงของสมาคม
ธงของสมาคมเป็นธงไตรรงค์หรือธงสามสี ได้แก่ น้ำเงิน, เหลือง, แดง มีความหมายดังนี้
รายชื่อประธาน
นี่คือรายชื่อประธานสมาคมสร้างคุณค่า:
สาธารณรัฐเซอร์เบียในโอลิมปิกฤดูหนาว 2014
ประเทศเซอร์เบีย เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกเซอร์เบียเป็นตัวแทนประเทศเซอร์เบียในการส่งนักกีฬาเข้าร่วมแข่งขันทั้งหมดจำนวน 8 คน ใน 5 ชนิดกีฬา
สกีข้ามทุ่ง
ผลการแข่งขันดังนี้ :
ยุทธการที่วีแลร์-บอกาฌ
ยุทธการที่วีแลร์-บอกาฌ เกิดขึ้นในช่วงสงครามโลกครั้งที่สอง เมื่อวันที่ 13 มิถุนายน ค.ศ. 1944 หนึ่งสัปดาห์หลังการยกพลขึ้นบกที่นอร์ม็องดีโดยฝ่ายสัมพันธมิตรตะวันตกที่เริ่มพิชิตฝรั่งเศสภายใต้การยึดครองของเยอรมัน การสู้รบเป็นผลมาจากความพยายามของอังกฤษเพื่อฟื้นฟูตำแหน่งของพวกเขาโดยการใช้ช่องว่างในแนวป้องกันของเยอรมันทางด้านตะวันตกของเมืองก็อง ภายหลังหนึ่งวันของการสู้รบทั้งในและรอบๆของเมืองเล็กของวีแลร์-บอกาฌและวันที่สอง การป้องกันตำแหน่งด้านนอกของเมือง กองทัพอังกฤษได้ถอนกำลัง
ฝ่ายสัมพันธมิตรและเยอรมันได้ถือว่าการควบคุมเมืองก็องเป็นส่วนสำคัญในการรบนอร์ม็องดีในวันหลังการยกพลขึ้นบกดีเดย์ในวันที่ 6 มิถุนายน เยอรมันได้สร้างแนวป้องกันอย่างรวดเร็วในด้านหน้าของเมือง เมื่อวันที่ 9 มิถุนายน ความพยายามสองครั้งของอังกฤษในการโอบรอบและเข้ายึดครองก็องต้องพบความปราชัย บนด้านปีกขวาของกองทัพที่สองของอังกฤษ กองพลทหารราบที่ 1 ของสหรัฐได้บีบบังคับให้กองพลทหารราบที่ 352 ของเยอรมันล่าถอยและเปิดช่องว่างในแนวรบของเยอรมัน ได้คว้าโอกาศเพื่อที่หลีกเลี่ยงการปิดกั้นของกองพลพันเซอร์ เลือร์บนเส้นทางตรงทางตอนใต้ในพื้นที่ของ Tilly-sur-Seulles กองกำลังผสมของรถถัง ทหารราบ และปืนใหญ่ พื้นฐานมาจากกองพลน้อยยานเกราะที่ 22 ของกองพลยานเกราะที่ 7 ได้รุกผ่านช่องว่างในขบวนปีกไปยังวีแลร์-บอกาฌ ผู้บัญชาการของอังกฤษได้คาดหวังว่าการปรากฏของกองกำลังที่แข็งแกร่งในทางด้านหลังของพวกเขาจะบีบบังคับของกองพลพันเซอร์ เลือร์ให้ถอนกำลังหรือไม่ก็ถูกล้อม
ภายใต้การบัญชาการของหัวหน้ากอง William "Loony" Hinde กลุ่มกองพลน้อยยานเกราะที่ 22 ได้เดินทางมาถึงวีแลร์-บอกาฌโดยไม่มีเหตุการณ์ที่ร้ายแรงในช่วงเช้าของวันที่ 13 มิถุนายน การนำส่วนหนึ่งเข้ารุกไปยังทางด้านตะวันออกจากเมืองบนถนนก็องไปยังจุด 213 ที่พวกเขาถูกซุ่มโจมตีโดยรถถังทีเกอร์ 1 ของกองพันยานเกราะพันเซอร์หนักเอ็สเอ็สที่ 101 ในเวลาไม่ถึง 15 นาที รถถัง ปืนต่อสู้รถถัง และยานพาหนะขนส่งจำนวนมากถูกทำลาย ส่วนใหญ่โดยเอ็สเอ็ส-ฮอฟท์ชตูร์มฟือเรอร์ (ร้อยเอก) มิชาเอิล วิทท์มันน์ เยอรมันก็ได้เข้าโจมตีเมืองและถูกขับไล่ เสียรถถังทีเกอร์ 1 และรถถังพันเซอร์ 4 หลายคัน หลังหกชั่วโมง Hindeได้ออกคำสั่งให้ถอนกำลังไปยังตำแหน่งที่สามารถป้องกันได้มากขึ้นบนเนินเขาทางด้านตะวันตกของวีแลร์-บอกาฌ วันต่อมาเยอรมันได้โจมตีกองพลน้อยที่รักษาการณ์ ได้จัดการเพื่อการป้องกันทุกรอบ, ในการสู้รบที่เกาะกลางถนน อังกฤษได้จัดการขับไล่เยอรมันได้อย่างยากลำบากและถอนกำลังออกจากจุดยื่นเด่น ยุทธการที่ก็องได้ดำเนินไปทางด้านตะวันออกของวีแลร์-บอกาฌ ซากปรักหักพังของเมืองได้ถูกยึดครอง เมื่อวันที่ 4 สิงหาคม หลังการตีโฉบฉวยสองครั้งโดยการทิ้งระเบิดทางยุทธศาสตร์ของกองทัพอากาศหลวง (Royal Air Force)
อังกฤษได้ดำเนินการในยุทธการที่วีแลร์-บอกาฌได้มีการถกเถียงกัน, เพราะการถอนกำลังของพวกเขาได้แสดงให้เห็นว่าเป็นการสิ้นสุดของการโพสต์ดีเดย์ "การแย่งชิงจากภาคพื้นดิน" และการเริ่มต้นของยุทธการที่ก็องที่อ่อนแอลง นักประวัติศาสตร์บางคนได้เขียนไว้ว่าการโจมตีของอังกฤษได้ทำให้เกิดความไม่มั่นใจในความเชื่อมั่นในท่ามกลางหมู่ผู้บัญชาการระดับชั้นอาวุโสบางส่วน มากกว่าพลังการสู้รบของกองทัพเยอรมัน ในขณะที่คนอื่นๆได้ตัดสินว่ากองทัพอังกฤษขาดแคลนกำลังคนจากภารกิจนี้ "การลุยเดี่ยว"ที่โจมตีโดยวิทท์มันน์ตั้งแต่ตอนต้น ได้มีการแต่งเติมจินตนาการที่ตื่นเต้นเร้าใจในขอบเขตที่นักประวัติศาสตร์และนักเขียนบางคนได้สรุปว่าได้ครอบงำบันทึกประวัติศาสตร์ในระดับไม่สมเหตุสมผลและในขณะที่"ความโดดเด่น", บทบาทของวิทท์มันน์ในการสู้รบได้มีการพูดถึงแบบเกินความเป็นจริง
รายชื่อโรงเรียนในจังหวัดกระบี่
ภาพรวม
โรงเรียนในจังหวัดกระบี่มีจำนวนทั้งหมด 297 โรงเรียน โดยจำแนกตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดกระบี่มีโรงเรียนสังกัด สพฐ. จำนวน 229 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาตรัง กระบี่ (สพม.ตรัง กระบี่) จำนวน 16 โรงเรียน โรงเรียนสังกัดสำนักงานเขตพื้นที่การศึกษาประถมศึกษากระบี่จำนวน 211 โรงเรียน และโรงเรียนสังกัดสำนักบริหารงานการศึกษาพิเศษ 2 โรงเรียน
สำนักงานเขตพื้นที่การศึกษาประถมศึกษากระบี่
สพป.กระบี่มีพื้นที่ครอบคลุมทั้ง 8 อำเภอในจังหวัดกระบี่ มีโรงเรียนในความรับผิดชอบจำนวน 209 โรงเรียน โดยแบ่งเป็นอำเภอเมืองกระบี่ 33 โรงเรียน อำเภอคลองท่อม 35 โรงเรียน อำเภอเหนือคลอง 35 โรงเรียน อำเภออ่าวลึก 30 โรงเรียน อำเภอเกาะลันตา 23 โรงเรียน อำเภอเขาพนม 21 โรงเรียน อำเภอปลายพระยา 21 โรงเรียน และอำเภอลำทับ 11 โรงเรียน
สำนักบริหารงานการศึกษาพิเศษ
จังหวัดกระบี่มีโรงเรียนในความดูแลของสำนักบริหารงานการศึกษาพิเศษ 2 โรงเรียน ได้แก่
องค์กรปกครองส่วนท้องถิ่น
โรงเรียนในจังหวัดกระบี่ที่อยู่ในสังกัดองค์กรปกครองส่วนท้องถิ่นมีจำนวน 18 โรงเรียน โดยองค์กรปกครองส่วนท้องถิ่นที่มีสถานศึกษาในสังกัดได้แก่องค์การบริหารส่วนจังหวัดกระบี่ (1 โรงเรียน) เทศบาลเมืองกระบี่ (4 โรงเรียน) เทศบาลตำบล 6 แห่ง และองค์การบริหารส่วนตำบล 6 แห่ง
สำนักงานคณะกรรมการการศึกษาเอกชน
จังหวัดกระบี่มีโรงเรียนเอกชนประเภทสามัญและประเภทนานาชาติสังกัดสำนักงานคณะกรรมการการศึกษาเอกชนจำนวน 48 โรงเรียน
กองบัญชาการตำรวจตระเวนชายแดน สำนักงานตำรวจแห่งชาติ
จังหวัดกระบี่มีโรงเรียนตำรวจตระเวนชายแดนในสังกัดกองกำกับการตำรวจตระเวนชายแดนที่ 42 กองบัญชาการตำรวจตระเวนชายแดน จำนวน 1 โรงเรียน ได้แก่ศูนย์การเรียนตำรวจตระเวนชายแดนบ้านแผ่นดินเสมอ ตั้งอยู่ที่ตำบลคลองท่อมเหนือ อำเภอคลองท่อม เปิดสอนตั้งแต่ระดับอนุบาลถึงประถมศึกษา
กองพุทธศาสนศึกษา สำนักงานพระพุทธศาสนาแห่งชาติ
จังหวัดกระบี่มีโรงเรียนพระปริยัติธรรมจำนวน 1 โรงเรียน ได้แก่โรงเรียนพระปริยัติธรรมแผนกสามัญศึกษาวัดแก้วโกรวาราม ตั้งอยู่ที่ตำบลปากน้ำ อำเภอเมืองกระบี่ เปิดสอนสามเณรในระดับมัธยมศึกษา
อำเภอเมืองกระบี่
อำเภอเมืองกระบี่มี 66 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษากระบี่ 35 โรงเรียน สังกัดสำนักงานคณะกรรมการการศึกษาเอกชน 17 โรงเรียน สังกัดเทศบาลเมืองกระบี่ 4 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 3 โรงเรียน สังกัดองค์การบริหารส่วนตำบลอ่าวนาง 2 โรงเรียน สังกัดสำนักบริหารงานการศึกษาพิเศษ 1 โรงเรียน สังกัดองค์การบริหารส่วนจังหวัดกระบี่ 1 โรงเรียน สังกัดเทศบาลตำบลกระบี่น้อย 1 โรงเรียน สังกัดองค์การบริหารส่วนตำบลไสไทย 1 โรงเรียน และสังกัดกองพุทธศาสนศึกษา สำนักงานพระพุทธศาสนาแห่งชาติ 1 โรงเรียน
อำเภอเกาะลันตา
อำเภอเกาะลันตามี 31 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษากระบี่ 23 โรงเรียน สังกัดสำนักงานคณะกรรมการการศึกษาเอกชน 6 โรงเรียน และสังกัดสำนักงานเขตพื้นที่การศึกษามัธยมศึกษาเขต 13 จำนวน 2 โรงเรียน
อำเภอเขาพนม
อำเภอเขาพนมมี 28 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษากระบี่ 21 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 3 โรงเรียน สังกัดสำนักบริหารงานการศึกษาพิเศษ 1 โรงเรียน สังกัดเทศบาลตำบลเขาพนม 1 โรงเรียน สังกัดองค์การบริหารส่วนตำบลเขาดิน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอคลองท่อม
อำเภอคลองท่อมมี 44 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษากระบี่ 35 โรงเรียน สังกัดสำนักงานคณะกรรมการการศึกษาเอกชน 4 โรงเรียน และสังกัดสำนักงานเขตพื้นที่การศึกษามัธยมศึกษาเขต 13 จำนวน 3 โรงเรียน สังกัดเทศบาลตำบลคลองท่อมใต้ 1 โรงเรียน สังกัดเทศบาลตำบลปลายพระยา 1 โรงเรียน สังกัดองค์การบริหารส่วนตำบลเขาต่อ 1 โรงเรียน และสังกัดกองกำกับการตำรวจตระเวนชายแดนที่ 42 จำนวน 1 โรงเรียน
อำเภอปลายพระยา
อำเภอปลายพระยามี 25 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษากระบี่ 21 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 1 โรงเรียน สังกัดเทศบาลตำบลปลายพระยา 1 โรงเรียน สังกัดองค์การบริหารส่วนตำบลเขาต่อ 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภออ่าวลึก
อำเภออ่าวลึกมี 41 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษากระบี่ 30 โรงเรียน สังกัดสำนักงานคณะกรรมการการศึกษาเอกชน 7 โรงเรียน สังกัดสำนักงานเขตพื้นที่การศึกษามัธยมศึกษาเขต 13 จำนวน 2 โรงเรียน สังกัดเทศบาลตำบลอ่าวลึกใต้ 1 โรงเรียน และสังกัดองค์การบริหารส่วนตำบลคลองหิน 1 โรงเรียน
สัตว์หิมพานต์
สัตว์หิมพานต์ คือสัตว์ในจินตนาการที่กวี หรือจิตรกร พรรณนาถึง อาศัยอยู่ในป่าหิมพานต์หรือเขาไกรลาส ดังที่ปรากฏในวรรณคดีไตรภูมิพระร่วง และรามเกียรติ์ โดยมีลักษณะของสัตว์หลายชนิดมาประกอบกันในตัวเดียว จำแนกออกเป็น 3 ประเภท คือ สัตว์ทวิบาท (มีสองขา) สัตว์จตุบาท (มีสี่ขา) และจำพวกปลา
คอมพิวเตอร์กราฟิกส์
คอมพิวเตอร์กราฟิกส์ (computer graphics) หรือในศัพท์บัญญัติว่า วิชาเรขภาพคอมพิวเตอร์ คือหนึ่งในศาสตร์ องค์ความรู้ ของระเบียบวิธีการแก้ปัญหาเชิงคอมพิวเตอร์ (computing methodology) ที่แก้ปัญหาเกี่ยวกับเรื่องของภาพหรือการแสดงภาพ โดยเน้นการประมวลผลข้อมูลด้วยคอมพิวเตอร์ ให้ข้อมูลนำเข้าเป็นข้อมูลตัวเลข ตัวอักษร หรือสัญญาณต่าง ๆ แทน ตำแหน่งพิกัด สี รูปทรง ความสว่าง
ขั้นตอนแรกเริ่มต้นด้วยการสร้างแบบจำลอง (modeling) เพื่อแทนความสัมพันธ์ของข้อมูลต่าง ๆ เหล่านั้นให้สามารถประมวลผลได้ด้วยคอมพิวเตอร์ ตามด้วย การแปรเป็นภาพสุดท้าย หรือ เรียกอีกอย่างหนึ่งว่าเร็นเดอร์ หรือการเร็นเดอร์ (rendering) เป็นการแปรหรือแสดงผลลัพธ์ทางอุปกรณ์แสดงผลลัพธ์ เช่น จอภาพ หรือ อุปกรณ์อื่น ๆ ออกมาเป็นภาพเชิงเรขาคณิตมองเห็น รูปทรง สีสัน ลวดลาย ลายผิว หรือ ลักษณะแสงเงา รวมถึง ข้อมูลอื่น ๆ ของภาพ เช่น ข้อมูลการเคลื่อนไหว การเปลี่ยนแปลง ลักษณะการเชื่อมต่อ และ ความสัมพันธ์ระหว่างวัตถุหรือสิ่งของในภาพ
วิชานี้ยังครอบคลุมถึงการศึกษาด้านระบบในการแสดงภาพ ทั้งฮาร์ดแวร์ ซอฟต์แวร์ สถาปัตยกรรมของเครื่องคอมพิวเตอร์ อุปกรณ์เชื่อมต่อ หรือ อุปกรณ์ในการนำเข้า และ แสดงผล ปัจจุบันมีการประยุกต์ วิชาเรขภาพคอมพิวเตอร์ใช้งานร่วมกับเทคโนโลยีอื่น เช่น การสร้างภาพเคลื่อนไหวหรือ แอนิเมชัน งานภาพยนตร์ เกม สื่อประสมภาพและเสียง ศึกษาบันเทิง หรือ ระบบสร้างภาพความจริงเสมือน เป็นต้น
อีกวิธีที่นิยมใช้คือ การตามรอยลำแสง (ray tracing) ซึ่งเป็นการคำนวณโดยอาศัยหลักไล่ตามรอยทางเดินของแสงที่มาจากแหล่งกำเนิดแสงมาตกกระทบที่วัตถุแล้วสะท้อนเข้าตาหรือกล้อง โดยไล่ตรวจสอบย้อนรอยแสง ไปดูค่าความสว่างของวัตถุที่จะแสดงในแต่ละจุดภาพบนอุปกรณ์แสดงผล
วีระชัย หัตถโกวิท
วีระชัย หัตถโกวิท (ชื่อเล่น : เอ) เป็นนักแสดงชายชาวไทย เกิดเมื่อวันที่ 30 ธันวาคม พ.ศ. 2505 เริ่มต้นงานในวงการบันเทิงด้วยการเป็นนายแบบ ถ่ายโฆษณาเมื่อ พ.ศ. 2543 ในปี พ.ศ. 2547 ได้หันมาทำงานแสดง โดยมีผลงานละคร อาทิ บ้านร้อยดอกไม้ หลงเงาจันทร์ และภาพยนตร์ น้ำตาลแดง ขุนแผน เป็นต้น
กองทัพสาธารณรัฐเกาหลี
โครงสร้าง
กองทัพเกาหลีใต้ แบ่งส่วนราชการเหล่าทัพดังนี้
ดูเพิ่ม
กองทัพประชาชนเกาหลี
กีฬาลูชในโอลิมปิกฤดูหนาว
กีฬาลูช ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1964 (พ.ศ. 2507) ณ เมืองอินส์บรุค เป็นครั้งแรก หลังจากนั้นกีฬาลูชก็ได้บรรจุในกีฬาโอลิมปิกฤดูหนาวตลอดจนถึงปัจจุบัน
ตั้งแต่กีฬาลูชได้รับการบรรจุในปี 1924 รายการลูช บุคคลชาย, คู่ และบุคคลหญิง ก็ได้จัดการแข่งขันมาตลอด และล่าสุดได้บรรจุรายการลูช ทีมผลัดผสม ในปี 2014 โดยที่จริงแล้วรายการลูช คู่ เป็นรายการที่ไม่กำหนดเพศ แต่ในปัจจุบันมีแค่ผู้ชายที่ลงแข่งขันในรายการนี้
ตารางสรุปเหรียญรางวัล
ล่าสุด : โอลิมปิกฤดูหนาว 2018
อำเภอบ้านตาขุน
บ้านตาขุน เป็นอำเภอแห่งหนึ่งในจังหวัดสุราษฎร์ธานี และเป็นอำเภอที่ตั้งของเขื่อนรัชชประภา หรือเขื่อนเชี่ยวหลาน และเป็นอำเภอที่มีพื้นที่มากที่สุดของจังหวัด